recursal/SuperWikiNEXT-32B huggingface dataset:
Glyfosat kjemisk struktur
**Glyfosat** er den aktive substansen i plantevernmiddelet Roundup. Den inhibiterer enzymet som produserer 5-enolpyruvylshikimat 3-fosfat og blokkerer biosyntesen av aromatiske aminosyrer i vekster, men er relativt ufarlig for dyr da de mangler enzymet.

Kjemi
-----

Glyfosat er et aminofosfonisk analog til den naturlig forekommende aminosyre glycin, og navnet er en sammentrekning av **gly**cin + **fos**fo- + -at. I 1970 oppdaget John Franz, som den gang arbeidet for Monsanto, at glyfosat kunne brukes som ugressmiddel. I 1987 mottok han National Medal of Technology for sine oppdagelser, og i 1990 mottok han den amerikanske Perkinmedaljen, som gis for oppdagelser innenfor anvendt kjemi.

Biokjemi
--------

3D-modell av glyfosat-molekylet.
Glyfosat dreper planter ved å blokkere for enzymet *5-enolpyruvylshikimat-3-fosfat syntase* (EPSPS). Det virker ved å katalysere reaksjonen mellom *shikimat-3-fosfat* (S3P) og *fosfoenolpyruvat*, så det dannes *5-enolpyruvyl-shikimat-3-fosfat* (ESP). ESP blir deretter defosforylert, slik at det oppstår chorismat, som er en avgjørende forutsetning for plantenes oppbygning av de aromatiske aminosyrer fenylalanin, tyrosin og tryptofan. Disse aminosyrer brukes som byggestener i peptidkjedene og til dannelse av sekundære stoffskifteprodukter som f.eks. folater, ubikinoner og naftokinoner. Shikimsyre-prosessen finnes ikke hos dyrene, som skaffer seg aromatiske aminosyrer gjennom føden.

Giftighet
---------

I 2023 ble det påvist en sammenheng mellom bruk av glyfosat og epidemisk nyresvikt blant befolkningen på landsbygda i Sri Lanka.

Referanser
----------

1. ↑  Murtaza F. Alibhai and William C. Stallings. *Closing down on glyfosat inhibition—with a new structure for drug discovery* i *Proceedings of the National Academy of Sciences*, 2001, 98(6): 2944–2946. Online adgang.
2. ↑  Modtagere af National Medal of Technology Arkivert 28. september 2007 hos Wayback Machine.
3. ↑  *People: Monsanto Scientist John E. Franz Wins 1990 Perkin Medal For Applied Chemistry* i *The Scientist*, 1990, 4(10):28 John Franz's Perkin Medal
4. ↑  «Purdue University: *The shikimate pathway - synthesis of chorismate*». Arkivert fra originalen 19. desember 2007. Besøkt 29. april 2008.
5. ↑  Saccharomyces Genome Database: *Saccharomyces cerevisiae pathway: chorismate biosynthesis*[*død lenke*]
6. ↑  «Roundup herbicide ingredient connected to epidemic levels of chronic kidney disease» **(engelsk)**. Phys.org. 11. oktober 2023.

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** BNF **·** BNF (data) **·** SUDOC **·** BNE **·** BBC Things
 |
**Den syrisk-katolske kirke** (arabisk:ܥܕܬܐ ܣܘܪܝܝܬܐ ܩܬܘܠܝܩܝܬܐ) er én av den katolske kirkens 23 særkirker. Kirken følger den antiokenske ritus og bruker syrisk og arameisk som liturgisk språk, men anerkjenner paven som religiøst overhode. Den syrisk-katolske kirke har omtrent 160 000 tilhengere, hovedsakelig i Syria, Irak og Libanon.

Særkirkens overhode er den syriske patriark av Antiokia, som har sitt sete i Beirut. Nåværende patriark er Ignatius Josef III Younan (siden 2009).

Struktur
--------

Den syrisk-katolske kirke er organisert i ni eparkier (bispedømmer), hvorav seks er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer fem eksarkater o.l. (mindre skrifttype i listen).

* **PATRIARKATET ANTIOKIA**   Libanons flagg
	+ **Kirkeprovinsen Antiokia**
		- Beirut eparki   Libanons flagg
	+ **Kirkeprovinsen Damaskus**
		- ***Damaskus erkeeparki***   Syrias flagg
	+ **Kirkeprovinsen Homs**
		- ***Homs erkeeparki***   Syrias flagg
	+ **Eksempt (direkte underlagt patriarken)**
		- *Aleppo erkeeparki*   Syrias flagg
		- *Bagdad erkeeparki*   Iraks flagg
		- *Hassake-Nisibi erkeeparki*   Syrias flagg
		- *Mosul erkeeparki*   Iraks flagg
		- Kairo eparki   Egypts flagg
		- Newark eparki   USAs flagg   Canadas flagg
		- eksarkatet Basra og Kuwait   Iraks flagg   Kuwaits flagg
		- eksarkatet Jerusalem   Israels flagg   Jordans flagg   Palestinas flagg
		- eksarkatet Tyrkia   Tyrkias flagg
		- vikariatet Sudan   Sudans flagg
* **Immediat (direkte underlagt paven)**
	+ eksarkatet Venezuela   Venezuelas flagg

Historie
--------

Fra 1600-tallet begynte jesuitter å misjonere i og rundt Aleppo, noe som førte til at mange syrisk-ortodokse kristne konverterte til eller sympatiserte med katolisismen. Etter at det allerede mellom 1662 og 1702 hadde blitt valgt katolske patriarker, konverterte den nyvalgte syrisk-ortodokse patriarken av Antiokia Ignatius Michael III Jarweh i 1782 til katolisismen. Pave Pius VI anerkjente Jarweh som patriark av Antiokia. Den syriske ortodokse kirke valgte umiddelbart en ny patriark (Ignatius Matteus), som ble anerkjent av den økumeniske patriark av Konstantinopel. Den syriske kirke var dermed delt i en katolsk og en ortodoks gren.

Den syrisk-katolske patriarkens sete lå først i Aleppo, fra 1850 i Mardin, og fra 1920 i Beirut.

Eksterne lenker
---------------

* «Giga-Catholic Information» om den syrisk-katolske kirkens hierarki (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND
 |
**The Blizzard** er en norsk musikkduo bestående av Lars-Christian Nyheim og Tore Vatle Jensen fra Sørreisa i Troms. De to artistene dannet duoen i november 2006 og har siden komponerert, produsert og dj-et trance-musikk sammen. I 2007 utga de singelen «Kalopsia» på labelen Armind under plateselskapet Armada.

Debutsingelen ble godt mottatt i trance-miljøet, med god kritikk og en totalvurdering på 4/5 av nettstedet trance.nu. «Kalopsia» beskrives her som en melodisk, progressiv låt med glimrende overganger i oppbygningen, «ganske enkelt fantastisk» refreng og oppsummeres som et innovativt musikkstykke som sammenlignet med de andre utgavene på singelen «tar kaka». Sangen ble også spilt og støttet av renommerte dj-er og produsenter som Tiësto, Above & Beyond og Sander van Doorn. Sangen utmerket seg ved å bli spilt elleve uker på rad av Armin van Buuren på hans ukentlige radioprogram A State of Trance.

Utgivelser og verk
------------------

Foruten den egenkomponerte singelen har duoen medvirket og bidratt med remixer på en rekke andre singelutgivelser og samlealbum.

### Diskografi

* The Blizzard – *Kalopsia* (singel, 2007)
* The Doppler Effect / Envio – *Beauty Hides In The Deep Remix* (singel, 2008)

### Andre verk

* Kirsty Hawhshaw Meets Tenishia – «Reason To Forgive (The Blizzard Remix)» (2007)
* Mike Foyle – «Pandora (The Blizzard Remix)» (2008)
* Armin van Buuren Feat Sharon D – «In & Out Of Love (The Blizzard Remix)» (2008)
* Andy Moor – «Fake Awake (The Blizzard Remix)» (2008)
* Gåte - «Knut Liten og Sylveling» «(Iselija - The Blizzard Remix)» (2009)

Referanser
----------

1. 1 2  «The Blizzard - Kalopsia». trance.nu. 10. desember 2007. Arkivert fra originalen 30. juni 2008. Besøkt 27. september 2008.
2. ↑  
«The Blizzard». Armada. Arkivert fra originalen 13. november 2008. Besøkt 26. september 2008.
3. ↑  «The Blizzard are Fake Awake!». lucreative-agency.com. 21. september 2008. Arkivert fra originalen 19. september 2008. Besøkt 26. september 2008.
**Viterbo**  er hovedstaden i provinsen Viterbo i regionen Lazio i det sentrale Italia, og har ca. 60 000 innbyggere. Romerne erobret denne opprinnelig etruskiske byen ca. 310 f.Kr.. Den ble en av de langobardiske toskanske byer i 774, men ble skjenket til de pavelige stater av Matilde av Toscana på 1000-tallet. I 1193 fikk den sin egen biskop.

Pavepalasset i Viterbo
San Lorenzo-katedralen i Viterbo
Det tysk-romerske rike og Kirkestaten stred om overherredømmet frem til det ble avgjort i pavenes favør i 1396. Etter 1257 var Viterbo i flere perioder pavens residensby. Da pavene slo seg ned i Avignon i 1309 oppstod det igjen strid om Viterbo, som samtidig avtok i betydning. Pavepalasset i byen (bygd 1257-66) var åsted for en rekke pavevalg; det første var det første egentlige konklave som tok til etter pave Klemens IVs død i 1278. Da de 17 kardinalene etter to år ennå ikke hadde kommet til noen enighet om hvem den neste pave skulle bli, fjernet byens borgere taket på palasset og reduserte bespisningen av kardinalelektorene til brød og vann for å fremtvinge en avklaring.

Nesten 70 prosent av byen ble ødelagt under annen verdenskrig.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Offisielt nettsted Rediger på Wikidata

* (en) Viterbo – kategori av bilder, video eller lyd på Commons Rediger på Wikidata

* (en) Viterbo – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** SUDOC **·** NKC **·** GeoNames **·** GeoNames **·** MusicBrainz
 |
**Kari Marie Martinsen** (født 20. januar 1943 i Oslo) er en norsk sykepleier, magister i filosofi og dr.philos. Hun er professor emerita i sykepleievitenskap ved Universitetet i Tromsø (tidligere Høgskolen i Harstad) og VID vitenskapelige høgskole. Martinsen er anerkjent for å har kommet med egne bidrag innenfor omsorgstenkning og sykepleie.

Martinsen har vært ansatt ved Danmarks sygeplejerskehøgskole, nå Institutt for sygeplejevidenskab ved Århus universitet, og senere ved Avdeling for sykepleie, Universitetet i Tromsø. I 1998 ble hun tilknyttet Lovisenberg diakonale høgskole, og i 2002 ble hun ansatt ved Institutt for samfunnsmedisin, Seksjon for sykepleievitenskap, Universitetet i Bergen. Martinsen har skrevet en rekke bøker og artikler innenfor omsorgsfilosofi, historie og sosialpolitikk.

Martinsen opplevde i sine studiedager herskende teorier om sykepleie som problematiske[] og søkte å omformulere dem. I stedet for fokus på begrepsdefinisjoner og tekniske oppgaver har hun søkt å rette blikket mot hva pleie og omsorg egentlig handlet om. Derfor påbegynte hun studier i filosofi for å finne ut av dette, og hun markerte seg[] som en kritiker av den herskende positivismen, influert av Hans Skjervheim. Utover i hennes karriere har hun lagt større og større vekt på den danske filosofen Knud Ejler Løgstrup. På mange måter er Martinsens tanker på et mer metafysisk nivå enn et rent sykepleie-praksis nivå, men det tar opp grunnleggende problemstillinger som man møter som sykepleier i kontakt med pasienter. 

Martinsens utgivelser på 90-tallet ble betraktet som samfunnskritiske, og hun mottok kritikk fra Norsk Sykepleierforbund som oppfordret sine medlemmer til ikke å lese hennes tekster. De utestengte Martinsen fra NSF, men i 1993 ba forbundet offisielt om unnskyldning.

Kongen utnevnte i 2011 Martinsen til ridder av 1. klasse av St. Olavs Orden «for hennes innsats innen sykepleie.» I 2013 mottok hun Admiral Carl Hammerichs minnelegat for sin innsats for dansk-norsk samarbeid innen sitt fagområde.

I mars 2013 ble boken "Nødvendige omveier" utgitt i forbindelse med Martinsens 70-årsdag. I boken diskuterer 23 ulike forfattere flere av de temaene som hun har skrevet om i sitt forfatterskap; som omsorgsfilosofi og etikk, kunnskap og dannelse og historie og helsepolitikk.

Utvalgt bibliografi
-------------------

* *Omsorg, medisin og sykepleie* (1989) Universitetsforlaget.
* *Fra Marx til Løgstrup* (1993) Universitetsforlaget.
* *Fenomenologi og omsorg* (1996) Universitetsforlaget.
* *Samtalen, skjønnet og evidensen* (2005) Akribe Forlag.
* *Care and vulnerability* (2006) Akribe Forlag.
* *Å se og å innse* (2009) Akribe Forlag.

Referanser
----------

1. ↑   Klassekampen, urn.nb.no[Hentet fra Wikidata]
2. ↑   www.kongehuset.no[Hentet fra Wikidata]
3. ↑  «Omsorgsfilosof i kamphumør». *forskning.no*. Besøkt 10. januar 2017.
4. ↑  «Utnevnelse til St. Olavs Orden», kongehuset.no, besøkt 16. april 2011.

Eksterne lenker
---------------

* Intervju hos Forskning.no

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Blåmanen** er et fjell i Bergen kommune i Hordaland. Det har en høyde på 554 meter over havet. Blåmanen er et av Byfjellene, men blir vanligvis ikke regnet blant de syv fjell. Det ligger på det samme fjellplatået som Rundemanen, Midtfjellet, Fløyen, Sandviksfjellet, Kvitebjørnen, Ulskebjørnen, Storsåta, Vardegga, Borga, Storfjellet, Ulriken, Landåsfjellet og Nattlandsfjellet.

Blåmanen nås lettest via veien sørover fra Brushytten langs Blåmansvatnet (405 moh.) ved foten av fjellet. Men det er også mulig å nå den fra stier i ulike retninger.

Navneopprinnelsen har vært omdiskutert, og det trekkes mellom språkforskere som mener etterstavelsen *manen* kommer fra begrepet manen på en hest, mens mange bergensere etter tradisjonen oppfatter toppen som oppkalt etter en mann og at *mannen* har blitt til *manen* ved nedskriving av bergensk dialekt. Går man til mellomnederlandsk har man imidlertid 'blaer' som betyr blank panne/isse og 'mond' som betyr fjell. Sett fra Gyldenpris er det lett å se Blåmanen stikke sin blanke isse opp bak Fløyfjellet og Rundemanen.

Blåmanens *blanke isse* sett fra Løvstien ovenfor Gyldenpris. Varden på Fløyfjellet kan skimtes til venstre og Fløyen litt inn fra venstre. Telemasten på Rundemanen sees rett over Fløirestauranten. Søre Midtfjellet til høyre.  Foto: Svein Harkestad

Referanser
----------

1. ↑  Blåmanen på Norgeskart.no fra Statens kartverk
2. ↑  «Blåmanen Øst - 554moh». *peakbook.org*. 9. mars 2016. Besøkt 6. februar 2017.
3. ↑  «Blåmanen». *Faktaark*. Kartverket. Besøkt 6. februar 2017.

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** GeoNames **·** Sentralt stedsnavnregister
 |
**De rödgröna** var Socialdemokraternas (S), Vänsterpartiets (V) og Miljöpartiets (MP) valgsamarbeid ved Riksdagsvalget i Sverige 2010. Begrepet er en sammendragning av partienes politiske farger, etter modell av tilsvarende regjeringer andre steder, blant annet Jens Stoltenbergs andre regjering i Norge.

Etablering og oppløsning
------------------------

Samarbeidet mellom de tre partiene ble etablert i 2008 og hadde til hensikt å danne en koalisjonsregjering etter valget i 2010 til erstatning for den sittende borgerlige regjeringen, utgått av de fire partiene i valgsamarbeidet Alliansen. Dette lyktes de ikke med. Den 25. oktober 2010 la de rödgröna fram et såkalt skyggebudsjett («skuggbudget»), men på den tilhørende pressekonferansen ble det meldt at dette var det siste de gjorde sammen som «De rödgröna» på veldig lenge. Dagen etter, den 26. oktober 2010, meldte de at samarbeidet formelt var oppløst i overskuelig framtid. De mente det ville være for tidlig å si om samarbeidet ville gjenoppstå ved riksdagsvalget i 2014, noe det viste seg ikke å gjøre.

*De facto* samarbeid i perioden 2014–2018
-----------------------------------------

Valgsamarbeidet De rödgröna gjenoppstod ikke formelt til valget i 2014, men de tre tidligere deltakende partiene ble til sammen største blokk i Riksdagen etter valget. Fredrik Reinfeldts regjering, utgått av partiene i Alliansen, søkte derfor avskjed, og to av partiene i De rödgröna (S og MP) danna mindretallsregjering. Alliansens budsjett fikk likevel flertall i Riksdagen, etter at vippepartiet Sverigedemokraterna (SD) stemte for det og dermed utløste regjeringskrise. For å gjøre det mulig å styre i mindretall uten å søke støtte hos SD, inngikk S og MP en avtale med Alliansen, kalt *decemberöverenskommelsen*, om å la største blokk slippe fram med politikken sin. For å bli største blokk, var S og MP avhengige av å forhandle fram budsjett med Vänsterpartiet, og Stefan Löfvens regjering styrer derfor i perioden 2014–2018 etter budsjett utforma av alle de tre partiene i det tidligere valgsamarbeidet, til tross for at samarbeidet formelt sett er oppløst. Også *decemberöverenskommelsen* er formelt oppløst, men har i praksis fortsatt å fungere.

* Miljöpartiets talspersoner Peter Eriksson og Maria WetterstrandMiljöpartiets talspersoner Peter Eriksson og Maria Wetterstrand
* Vänsterpartiets partileder Lars OhlyVänsterpartiets partileder Lars Ohly
* Socialdemokraternas partileder og statsministerkandidat Mona SahlinSocialdemokraternas partileder og statsministerkandidat Mona Sahlin

Referanser
----------

1. ↑

Eksterne lenker
---------------

* De rödgrönas nettsider
Induksjonsovn fra Midea
**Midea** (tradisjonell kinesisk: 美的電器, forenklet kinesisk: 美的电器) er et kinesisk selskap grunnlagt i 1968. Det er et stort forretningskonglomerat som spesialiserer seg på produksjon av husgeråd. Opprinnelig produserte Midea flaskekapsler.

Selskapet har hovedkvarter i Shunde i provinsen Guangdong, men har produksjonen spredt over store deler av Folkerepublikken Kina, som for eksempel Guangzhou, Zhongshan, Wuhu, Wuhan, Huai'an, Kunming, Changsha, Hefei, Chongqing og Suzhou. Delskapet har også produksjonsanlegg i Vietnam, Belarus og Egypt. 

Blant produktene selaskapet er kjent for er klimaanlegg, kjøleskap, mikrobølgeovner, oppvaskmaskiner, induksjonsovner, stekeovner, steriliseringskabinetter, støvsugere, vannkokere, varmeskap, kopper, kar og kjøkkenbestikk.

Referanser
----------

1. ↑   www.global.toshiba[Hentet fra Wikidata]

Eksterne lenker
---------------

* (Global website) Arkivert 1. september 2011 hos Wayback Machine.
* (Midea AC website) Arkivert 6. september 2011 hos Wayback Machine.

|  |  |
| --- | --- |
| Oppslagsverk/autoritetsdata | ISNI
 |
**VAR Healthcare** (tidligere PPS) er et digitalt støtteverktøy for helsesektoren, med kunnskapsbaserte prosedyrer og tilhørende kunnskapsstoff til bruk i praktisk utøvelse, kvalitetssikring og dokumentasjon og kompetanseutvikling.

VAR Healtcare er utviklet i Norge og er et nettbasert produkt som leveres av Cappelen Damm Akademisk.

Historien
---------

Bakgrunnen for VAR Healthcare var de nye helselovene og helse- og kvalitetsreformen som kom i 2000 og 2001 i Norge, med økte krav til koordinering og kvalitetssikring av helsetjenestene. Samtidig ble det stilt krav fra myndighetene om økt bruk av IKT for å effektivisere, samordne og bedre kommunikasjonen mellom virksomheter og institusjoner. VAR Healthcare (PPS) startet som et offentlig forsknings- og utviklingsprosjekt (OFU) i Innovasjon Norge i 2001. Rikshospitalet HF, Sykehuset Telemark HF og Høgskolen i Østfold var samarbeidspartnere i prosjektet og var med i utvikling og testing, som ble gjennomført i perioden 2001–2003.

I arbeidet med utviklingen av PPS (Praktiske Prosedyrer i Sykepleietjenesten) bidro Innomed/Medinnova (etablert av Helsedirektoratet på oppdrag fra Helse- og omsorgsdepartementet) som konsulenter. Første versjon av PPS var klar i 2003, og året etter ble det opprettet et samarbeid med Kompetanseutviklingsprosjektet for å spre systemet i kommunehelsetjenesten. Arendal og Lillehammer kommune, samt Langerud sykehjem var med som samarbeidspartnere. Prosjektet ble avsluttet i 2005 med implementering av resultatene fra kommuneutprøvingen. 

Idéhaver og gründer av PPS var Marit Landsem Berntsen, forlagssjef i Universitetsforlaget med helsefag som et av sine hovedområder. Hun etablerte Akribe Forlag i 1999. Norsk Sykepleierforbund gikk inn som eier i av Akribe fra 2001, blant annet for å sikre videreutvikling og drift av PPS og ivareta resultatene fra OFU-prosjektet. I 2004 ble forlaget etablert som aksjeselskapet Akribe AS. Våren 2012 ble Akribe AS solgt til Cappelen Damm AS, der PPS ble etablert som en egen avdeling i forlaget. I 2016 byttet PPS navn til VAR Healthcare.

Eierstruktur og ledelse
-----------------------

VAR Healthcare er en del av Cappelen Damm Akademisk. Avdelingssjef og produktsjef er Ann Kristin Rotegård.

Referanser
----------

1. ↑  «Akribe er solgt». *sykepleien.no*. 29. mars 2012. Besøkt 13. oktober 2023.
2. 1 2  AS, Postadresse: 0055 Oslo | Besøksadresse: Akersgata 47/49 | Telefon: + 47 21 61 65 00Organisasjonsnummer: 948 061 937 © Cappelen Damm. «Historien om VAR Healthcare». *www.varhealthcare.no* **(norsk)**. Besøkt 13. oktober 2023.

Eksterne lenker
---------------

* (no) Offisielt nettsted Rediger på Wikidata
* Cappelen Damm Akademisk
* PPS Danmark
**Ensemble Noor** er Scene Finnmarks profesjonelle kammermusikkgruppe, og for tiden er besetningen en pianokvartett. Ensemblet er stasjonert i Alta, og hører til under landsdelsmusikerordningen, som er et offentlig samarbeid mellom stat og fylke. 

Helt siden 80-årene, da ensemblet bar navnet *Altakvintetten*, har det jobbet i Finnmark og ellers i Nord-Norge med å gi publikum et profesjonelt tilbud av klassiske konserter, men Ensemble Noor er også aktive innen andre musikalske stilarter, det viser eksempelvis deres samarbeid med artister som Sondre Lerche og Morten Abel, og dessuten mange oppdrag sammen med samiske musikere. I tillegg jobber gruppen med å støtte opp om det lokale amatørmusikkmiljø i fylket, og initierer mange prosjekter. Ensemble Noor er også svært aktive på Nordkalotten og i Russland, og samarbeider mye med institusjoner i Murmansk og St. Petersburg.

Musikerne i Ensemble Noor fungerer som solister, kammermusikere, instruktører eller gruppeledere og består nå av:  
Ingrid Marie Willassen – fiolin  
Agnieszka Orlowska – bratsj  
Nikolay Girunyan – cello  
Nils Anders Mortensen – piano

Diskografi
----------

* 2008 *Piano Quartets*

### Medvirkning

* 2005 *Den store stjerna*, Alta Motettkor
* 2006 *Zemer Atik*, Urban Tunélls Klezmerband
* 2008 *Treason*, Marte Heggelund
* 2010 *Arctic Cinema*, No Border Orchestra
* 2010 *Sanga for hjertet*, Jørn Hoel

Eksterne lenker
---------------

* Scene Finnmark om Ensemble Nord
**Bjarne Berg** (født. 24. februar 1890 i Holmestrand, død juli 1956) var en norsk politiker og politimester.

Berg tiltrådte som politimester i Drammen 1. desember 1940 etter at han tidligere hadde vært politimester og ordfører i Kongsberg for Venstre. Fra 1. januar 1941 skulle Drammen som andre kommuner styres etter førerprisnippet. Det lovlig valgte formannskap og bystyre ble avsatt, og politimester Berg ble oppnevnt som ordfører, med fabrikkeier Brodahl som varaordfører. 27. januar 1941 ble 20 formenn, som de nye bystyrerepresentanter ble kalt, oppnevnt, og den 13. april 1941 holdt det nye nazi-oppnevnte byrådet sitt første møte.

Berg benektet senere at han hadde vært medlem av Nasjonal Samling (NS), men han sto oppført som NS-medlem fra sommeren 1941 i en liste i Politidepartementet. I alle fall fikk Drammen en ordfører med "forståelse for den nye tid" som NS utttrykte det. Berg hadde store planer for sin nye by. Han ville skape en politimessig større enhet, et Stordrammen med tilsvarende økt politistyrke og tidsmessig utstyr, han ville ha ny brannstasjon, et renholdsverk, en omorganisering av den tekniske administrasjonen og byutvidelse. I praksis satte ikke systemskiftet noe større preg på Drammen i det året Berg var ordfører. Han bevilget imidlertid penger til et reservelager av tørrfisk og fikk også opprettet kommunalt folkekjøkken og skobyttesentral. Etter ett år i Drammen ble Berg utnevnt til politipresident i Bergen hvor han var politipresident fra 15. januar 1942 til frigjøringen i 1945. 

Berg ble under landssvikoppgjøret etter krigen tiltalt for overtredelse av straffelovens paragraf 86 (bistand til fienden) og ble i juni 1946 dømt til 2 år og seks måneders tvangsarbeid av Gulating lagmannsrett. Dommen ble anket til Høyesterett som i hovedsak opprettholdt dommen.

Referanser
----------

1. 1 2   Historisk befolkningsregister ID pf01073773003852[Hentet fra Wikidata]
2. 1 2   www.digitalarkivet.no[Hentet fra Wikidata]
3. ↑
4. ↑
5. ↑  Gunderssen, Karl (1947). *Ordførerens dagbok*. xx#: [Drammen kommune] : I kommisjon: Lyche. s. 56.
6. ↑  Nøkleby, Berit (1996). *Drammen*. xx: Drammen kommune. s. 76, 77, 87, 101, 106, 231.
7. ↑  Christopher S. Harper: *Rettsoppgjørets behandling av deportasjonen av jøder fra Norge under okkupasjonen 1940-1945* - HL-senterets temahefte nr. 16, s. 56-57 (utgitt i 2012)

|  |  |  |
| --- | --- | --- |
| Forgjenger:**Karl Gunderssen** | **Drammens ordfører**(1941–1941) | Etterfølger:**Odd Brynjulf Viig** |
**CGG** (NYSE: CGV) er et fransk-basert seismikkselskap, som ble dannet ved sammenslåing i 2007 av Compagnie Générale de Géophysique (CGG) og Veritas DGC Inc.

Historie
--------

### CGG

CGG ble etablert i 1931 av Conrad Schlumberger og samlet sin første seismiske survey i 1932. I 1966 åpnet CGG sitt første seismiske dataprosesseringssenter i Massy, Frankrike.

### Veritas DGC

Digital Consultants Inc. ble etablert i Houston, Texas i 1965 med visjon om å anvende digitial databehandling i seismikkindustrien. I 1969 ble Digital Consultants reetablert som Digicon Inc. (DGC) og ble notert på American Stock Exchange. Digicon utførte både seismisk innsamling og seismisk prosessering.

I 1974 ble Veritas Energy Services etablert i Calgary, Canada med kjøp av selskapet Rafael B. Cruz and Associates Ltd. av D. B. Robson.

I 1996 ble Veritas DGC dannet av Digicon og Veritas.

### Sammenslåing av selskaper

I 2007 overtok CGG Veritas DGC og endret navnet til CGGVeritas.
I 2009 kjøpte CGGVeritas opp det norske selskapet Wavefield Inseis.

Virksomheter
------------

CGGVeritas' aktiviteter rangerer fra innsamling av data på land/gruntvann, dypt vann, havbunn, borehull og til prosessering og tolking av seismiske data og borehullslogger.
I tillegg driver selskapet utvikling og produksjon/salg av seismikkutstyr som streamere, obc-kabler og luftkanoner (G-gu) i regi av sitt heleide datterselskap Sercel i Frankrike.

Noter
-----

1. ↑   GRID-ID grid.459143.e[Hentet fra Wikidata]
2. ↑  «With Merger Complete, 'CGGVeritas' Moves Forward». 15. januar 2007. Besøkt 27. august 2008.
3. ↑  Our history Arkivert 2. februar 2010 hos Wayback Machine. CGGVeritas

Referanser
----------

Eksterne lenker
---------------

* Offisielt nettsted Rediger på Wikidata

* (en) CGG – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | ISNI
 |
***Gassenhauer*** (no.: *Gatesangerne*) er en tysk film fra 1931 i regi av Lupu Pick produsert av Deutsches Lichtspiel-Syndikat AG, Berlin. 

I filmen gir vokalsekstetten Comedian Harmonists sangstemme til hovedrollene. De er selv ikke synlige i filmen.

Filmen ble laget i en fransk versjon, under tittelen Les quatre vagabonds.

Handling
--------

Historien er lagt til Berlin i begynnelsen av 1900-tallet. Medlemmene av en sanggruppe bor under dårlige forhol i en nedslitt bygning. Når sjefen for eiendommen blir myrdet blir Peter og Paul, begge medlemmer av sanggruppen, mistenkte for drap. Da de kommer tilbake etter en forestilling venter politiet på dem for å ta dem med til avhør. Siden Paul mest sannsynlig er gjerningsmannen i følge etterforskningen blir han arrestert umiddelbart.

Overbevist om Pauls uskyld, og i den tro at ting snart kommer til å ordne seg, påstår Peter til politiet det var han som hadde begått drapet. Paul blir derfor løslatt av politiet, og Peter havner i fengsel istedenfor vennen sin. I mellomtiden har de fire gjenværende medlemmene av sanggruppen blitt tilbudt en fantastisk jobb med veldig bra lønn. Samtidig forsøker Peter å rømme fra fengslet, men politiet har hele tiden vært skeptiske til Pauls tilståelse.

Hovedroller
-----------

* Marie: Ina Albrecht
* Peter: Ernst Busch
* Paul: Albert Hörrmann
* Max: Hans Deppe
* Emil: Martin Jacob
* Gustav: Wolfgang Staudte

Produksjon
----------

* Regi: Lupu Pick
* Manus: Johannes Brandt, Martin Zickel
* Foto: Eugen Schüfftan, Robert Baberske
* Lyd: Carlo Paganini
* Komponist: Marc Roland
* Musikk: Jazzkapelle de Ridder
* Koreografi: Jimmy MacArley

Referanser
----------

1. ↑  ; besøksdato: 15. april 2016.
2. ↑   *filmportal.de*, Wikidata Q15706812,
3. ↑   www.imdb.com, besøkt 15. april 2016[Hentet fra Wikidata]

Eksterne lenker
---------------

* (en) *Gassenhauer* på Internet Movie Database Rediger på Wikidata

* (sv) *Gassenhauer* i Svensk Filmdatabas Rediger på Wikidata

* (en) *Gassenhauer* på AllMovie Rediger på Wikidata

* (fr) *Gassenhauer* på Allociné Rediger på Wikidata

* (de) *Gassenhauer* på filmportal.de Rediger på Wikidata

Portal: Film
**Islands Folkekirke** (*Íslenska þjóðkirkjan* eller *Þjóðkirkjan*) er en evangelisk-lutherske kirke, og statskirke på Island. 

Kirken er ledet av biskopen av Island, som under seg har de to biskopene i Skálholt og Hólar. Kirken er videre delt inn i rundt 280 menigheter som blir betjent av rundt 160 prester og diakoner.

Kristendommen ble innført på Island av Alltinget i år 1000. Fra 1104 hørte den islandske kirke til den nordiske kirkeprovins som hadde erkebiskopen i Lund som overhode. I 1153-1537 hørte Island til den norske kirkeprovins med erkebiskopen i Nidarosdomen i Trondheim som leder. 
Deretter ble reformasjonen gjennomført på Island, og den islandske kirke gjennoptok forbindelsen med den danske kirke.

Folkekirkens rettsstilling
--------------------------

I den islandske forfatningsloven fra 1874 innføres religionsfrihet. I paragraf 45 slås det fast at *Den evangelisk-lutherske Kirke er den islandske Folkekirke og understøttes og beskyttes som saadan af det Offentlige.*

I den islandske grunnloven står det i paragraf 62 at *Den evangelisk-lutherske Kirke er den islandske Folkekirke og understøttes og beskyttes som sådan af staten. Dette kan ændres ved lov.*

Alle islandske skattebetalere betaler kirkeskatt. Denne deles mellom Folkekirken og andre trossamfunn i forhold til deres medlemstall.

Referanser
----------

1. ↑  .
2. ↑  Infoark fra kirken.[*død lenke*] - Lest 9. oktober 2017

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
**Asgeir Dølplads** (født 26. august 1932 på Rena) er norsk tidligere skihopper, som representerte Rena Idrettslag og Stabæk Idrettsforening. Han spilte også fotball for Stabæk.

Den 1. januar 1953 var Asgeir Dølplads første vinneren av et hopprenn i den tysk-østerrikske hoppuka da han vant rennet i Olympiabakken i Garmisch-Partenkirchen. Med hopp på 78,5 og 81 meter vant han foran østerrikeren Sepp Bradl og tyskeren Toni Brutscher. I det andre rennet i Hoppuka 1953 i Schattenbergbakken i Oberstdorf kom han på tredjeplass. I det tredje rennet i Bergiselbakken i Innsbruck tok Dølplads en annenplass og lå bare 0,5 poeng etter lederen, Sepp Bradl, før avslutningsrennet i Bischhofshofen. Der fikk han en sjuendeplass og kom på tredjeplass i hoppuka sammenlagt, etter vinneren Sepp Bradl og landsmannen Halvor Næs.

Dølplads ble nummer åtte i Lahtisspelen 1952 og nummer fire i Svenska Skidspelen i Nässjö 1955. De beste plasseringene hans i NM er en bronsemedalje i Drammen (Drafnkollen) 1956 (etter Arne Hoel, som vant, og Kjell Kopstad) og fjerdeplass i Mo i Rana (Fageråsbakken) 1957. Dølplads vant junior-NM i Brumunddal 1952. Dølplads deltok også i hovedrennet for Nord-Norge i Rognan i Saltdal i 1956. Der falt han bort fra en topplassering i Fløybakken.

Dølplads har vært aktiv i hoppmiljøet i og rundt Rena. Der har han vært en stor drivkraft i rekrutteringsarbeidet. Rena er kjent for hoppmiljøet sitt og det store hoppanlegget i Heienberget med fem hoppbakker: K15, K25, K40, K90 och K120 (der Lars Bystøl har bakkerekorden med 140 meter). Første gangen noen hoppet over 100 meter i Norge var i Renabakken.

Dølplads er svigerfar til komikeren Atle Antonsen, og han er bestefar til den profesjonelle jibbieren Thomas Dølplads.

Referanser
----------

Eksterne lenker
---------------

* (en) Asgeir Dølplads – FIS (skihopping) Rediger på Wikidata
* VG: Hopplegendens barnebarn kjemper om X Games-gull
* YouTube: Hopping fra Torvøya ca. 1956 - Jubileumsfilm Stabæk Idrætsforening 100 år 16. mars 2012

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
***Captain Macklin*** er en amerikansk stumfilm fra 1915, regissert av John B. O'Brien.

Handling
--------

Royal Macklin, en kadett ved United States Military Academy, får ikke lenger muligheten til å studere ved skolen på grunn av en forseelse. Faren til Beatrice, Macklins kjæreste, beordrer henne derfor til å avbryte forlovelsen deres. Macklin reiser deretter til Honduras, midt under en revolusjon, for å slutte seg til general LaGuerre og hans styrker - i kampene mot Alvarez og hans opprørere.

Macklin beviser snart sin tapperhet i kamp, og redder livet til general Laguerre. Men Beatrice og faren hennes - etter å ha oppdaget at Macklin egentlig var uskyldig i anklagene som forårsaket at han ble sparket ut av militær-akademiet - nå befinner seg i Honduras, og nylig har blitt tatt til fange av Alvarez.

Skuespillere
------------

* Jack Conway som kaptein Royal Macklin.
* Lillian Gish som kjæresten Beatrice.
* Spottiswoode Aitken som General Laquerre.
* William Lowery som Heinz.
* Dark Cloud som General Garcia.
* Erich von Stroheim som en offiser.

Referanser
----------

1. ↑  Captain Macklin
2. ↑  Alan Goble. *The Complete Index to Literary Sources in Film*

Eksterne lenker
---------------

* *Artikkelen mangler oppslag i Wikidata*
***The Children Pay*** er en amerikansk stumfilm fra 1916, regissert av Lloyd Ingraham.

Handling
--------

Som en del av et skilsmisse-oppgjør får Theodore Ainsley omsorgen for sin eldre datter Millicent, samtidig som han kone Elinor får ansvaret for den yngre søsteren Jean. Men de to jentene, som tidligere hadde vært fullstendig uatskillelige, orker ikke å være borte fra hverandre på denne måten.

Søstrene forsøker derfor å stikke av sammen, men dette blir snart oppdaget av myndighetene - og nye forslag til hvordan foreldrene kan løse situasjonen blir fremsatt.

Skuespillere
------------

* Lillian Gish som Millicent.
* Violet Wilkey som Jean - Millicents søster.
* Keith Armour som advokat Horace Craig
* Ralph Lewis som Theodore Ainsley - søstrenes far.
* Loyola O'Connor som Elinor Ainsley - søstrenes mor.
* Alma Rubens som Editha - ste-mor for søstrene.
* Jennie Lee som Susan - en guvernante.
* Robert Lohmeyer som Signor Zucca
* Carl Stockdale som dommer Mason
* Tom Wilson som en politi-offiser.

Referanser
----------

1. ↑  The Children Pay
2. ↑  The Children Pay

Eksterne lenker
---------------

* *Artikkelen mangler oppslag i Wikidata*
**Caspar Wessel** (født 8. juni 1745 i Wesselstuen i Vestby, død 25. mars 1818 i København) var en dansk-norsk matematiker.

Caspar var av Wessel (slekt), sønn av sogneprest Jonas Wessel (1707–85) og Helene Marie Schumacher (1715–89). Moren var fra Drammen av Griffenfeldts slekt. Han var yngre bror av forfatteren Johan Herman Wessel (1742–85) og landmåler og jurist Ole Christopher Wessel (1744–94). De vokste opp i Wesselstuen i Vestby. 

De tre brødre startet ved katedralskolen i Christiania i 1757. Selv flyttet Caspar i 1763 til Danmark for videre studier ved Københavns Universitet (Norge hadde dengang ikke noe eget universitet), og avla der juridisk embedseksamen i 1778. Allerede i 1764 virket han sammen med broren Ole som landmåler i Norge, idet man i 1762 hadde startet oppmålingen av Norge. Han fikk fast jobb som landmåler i 1794, og ble i 1798 kongelig inspektør for landmåling.

Den matematiske siden ved landmåling førte ham til å utforske en geometrisk tolking av komplekse tall, og han leverte i 1797 en grunnleggende avhandling: *Om directionens analytiske betegning* Det Kongelige Danske Videnskabernes Selskab, publisert i 1799. Siden avhandlingen var skrevet på dansk, forble resultatene relativt ukjente, og Jean Robert Argand og Carl Friedrich Gauss kom senere, uavhengig av Wessel, frem til de samme metodene. I dag regnes imidlertid Wessel som opphavsmann til ideen om å representere komplekse tall som punkter i et koordinatsystem med den reelle delen av tallet på den ene aksen og den imaginære delen på den andre.

I 1815 mottok han Dannebrogordenen som anerkjennelse for sitt bidrag til Danmarks landmåling. 75 år senere ble hans banebrytende resultat gjenoppdaget.

Utgivelser
----------

* Caspar Wessel (1998). *Om Directionens analytiske Betegning: 1798-1998*. [Vestby]: [Wesselakademiet].

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Dansk biografisk leksikon, Dansk Biografisk Leksikon-ID Caspar\_Wessel[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id wessel-caspar[Hentet fra Wikidata]
4. 1 2   MacTutor History of Mathematics archive, besøkt 22. august 2017[Hentet fra Wikidata]

Eksterne lenker
---------------

* Caspar Wessel hos MacTutor History of Mathematics archive
* Caspar Wessel hos Store Norske Leksikokn
* O'Connor, John J. og Edmund F. Robertson. «Caspar Wessel». MacTutor History of Mathematics archive
* Nils Voje Johansen, Caspar Wessel, detaljert levnetsbeskrivelse fra www.matematikk.org

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Store Danske Encyklopædi **·** Dansk biografisk leksikon **·** Prabook **·** MacTutor **·** Brockhaus Enzyklopädie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Diglossi** (fra nylatin *diglossia*, avledet av gresk *diglossos*, «tospråklig») betegner en forholdsvis stabil språksituasjon innenfor et gitt samfunn eller område, der et *høyspråk* og et *lavspråk* lever side om side. Den klassiske definisjonen av diglossi sier at høyspråket og lavspråket skal være varianter av samme språk. Høyspråket brukes i mer formelle situasjoner, som i offentlig administrasjon, undervisning og media, mens lavspråket brukes uformelle sammenhenger, som dagligdagse samtaler.

Et typisk eksempel er tilstanden i den tysktalende delen av Sveits, der standardtysk brukes som høyspråk og sveitsertysk (eller alemannisk) er lavspråk. Et annet eksempel er arabisktalende land, hvor klassisk arabisk fungerer som høyspråk, og den lokale varianten av moderne arabisk som lavspråk. Dette er også tilfelle en del steder i Norge hvor bokmål fungerer som høyspråk, og den lokale dialekten eller endog nynorsk fungerer som lavspråk.

Referanser
----------

1. ↑  «diglossi», *NAOB*
2. ↑  «Diglossi», *Humord*, Universiteteti Oslo

Eksterne lenker
---------------

* (en) Diglossia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Clumber spaniel** (FCI #108) er en stor spaniel formet av britiske oppdrettere på 1800-tallet, men opprinnelsen er både usikker og omdiskutert.

Opprinnelse og alder
--------------------

Clumber spaniel som hunderase oppsto i Storbritannia på 1800-tallet, men opprinnelsen til denne store og meget kraftfulle spanielen kan ha stått i Frankrike. Sagnet sier nemlig at hertugen av Noailles, Louis de Noailles (1713–1793), ga slike hunder i gave fra egen kennel til hertugen av Newcastle, Henry Pelham-Clinton (1720–1794) ved Clumber Park, under den franske revolusjonen. Om historien er sann vet ingen i dag. Det eksisterer også andre teorier, blant annet at Basset hound og blodhund skal finnes i stamtreet. Man vet imidlertid at dronning Victoria av Storbritannia gikk tur med sju clumber spaniels den 16. oktober 1840, for dette skrev hun inn i sin dagbok. Rasen skal ha blitt introdusert i Nord-Amerika i 1844. Fra 1859 og framover ble slike hunder også vist på hundeutstillinger i hjemlandet.

Clumber spaniel er en sjelden rase utenfor hjemlandet.

Bruksområde
-----------

Clumber spaniel har tradisjonelt sett vært brukt som en jakthund på fasanjakt i hjemlandet sitt, og det er fortsatt noen som driver med dette. Det er derimot mer vanlig å se rasen bli brukt som ren selskapshund. Den gode nesen gjør den godt egnet som sporhund, men den lave samarbeidsviljen til rasen gjør at andre raser foretrekkes.

Lynne og væremåte
-----------------

Clumber spaniel er en sosial hund som elsker å være sammen med eiere og flokken sin. Mange mener at clumber spaniels er litt late av seg, men de må som alle andre hunder får daglige lufteturer. De tar ofte turene i et rolig tempo, og trives dårlig med et for høyt turtempo.

Helse og sykdom
---------------

Hunder av rasen clumber spaniel har stor risiko for å få hofteleddsdysplasi (HD), og de som rammes har ofte alvorlige plager. Dette fører til stivhet i bein, smerter og halting.

Annet
-----

Clumber spaniel røyter mye, og er kjent for å sikle. Rasen er sjelden i Norge, og det er få aktive oppdrettere i Skandinavia.

Referanser
----------

1. 1 2 3 4  Smith-Iversen, Nicklas (6. januar 2022). «Raseprofil: Clumber spaniel». *Dyreliv.no*. Besøkt 12. august 2022.
2. ↑  Smith-Iversen, Nicklas (22. juni 2021). «Hofteleddsdysplasi (HD) hos hund». *Dyreliv.no*. Besøkt 12. august 2022.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Marie Kristine Rokkones Hansen** (født 4. oktober 2000 i Trondheim) er en norsk håndballspiller fra Gimse i Melhus, som spiller for den norske eliteserieklubben Byåsen.

Karriere
--------

### Klubb

Rokkones Hansen gikk på Brekkåsen skole, da hun som seksåring meldte seg inn i Gimse Idrettslag for å spille fotball.

Først to år senere begynte hun med håndball, men drev samtidig også med jazzdans og streetdance på et lokalt dansestudio.

Hun spilte håndball for Melhus/Gimse, med sin far Åsmund som trener, og begynte senere på Heimdal videregående skole.

Etter å ha sikret klubben opprykk til 2. divisjon, meldte hun etter 2018-sesongen overgang til Eliteserieklubben Byåsen.

### Landslag

Rokkones Hansen ble tatt ut på samling med Norges ungdomslandslag i februar 2018, og fikk der 16 kamper mellom 23. mars 2018 og 16. august 2018.

Hun avanserte senere til Norges juniorlandslag og fikk der 18 kamper mellom 23. november 2018 og 23. november 2019.

8. oktober 2021 debuterte hun på det norsk rekruttlandslaget, hvor hun fikk to kamper mot Polen.

Privatliv
---------

Rokkones Hansen går på ingeniørstudiet i «fornybar energi» på NTNU i Trondheim, og planlegger sivilingeniørstudiet i «industriell kybernetikk» etter endt bachelorgrad.

Referanser
----------

1. 1 2 3 4 5  Gulliksen, Magnus (11. februar 2022). «JEG ER Marie Rokkones Hansen». Norsk Topphåndball. Besøkt 13. oktober 2023.
2. ↑  Lange, Fredrik Borchgrevink (7. juni 2018). «Marie Hansen går til Byåsen Håndball». Trønderbladet. Besøkt 13. oktober 2023.

Eksterne lenker
---------------

* *Artikkelen er ikke koblet til Wikidata*
* *Artikkelen mangler oppslag i Wikidata*

| * v
* d
* r
Byåsen Håndball Elite – spillerstall 2022/23 |
| --- |
| 
* 1: Lipman
* 3: Hjertner
* 4: Arnstad
* 5: Klungtveit Olufsen
* 6: Linstad Riseth
* 7: Huse
* 9: Tomac
* 10: Aar Jakobsen
* 11: Alstad
* 16: Kjellberg-Line
* 20: Forseth
* 22: Syversen Kallhovd
* 26: Rokkones Hansen
* 28: Sandvik
* 30: Nygård
* 31: Boge Solås
* Trener: Aalvik Grimsbø
* Assistenttrener: Putans
* Målvaktstrener: Winther-Hansen

 |
**Johannesbrødkjernemel** (E410) er et smaksnøytralt, glutenfritt bindemiddel og fortykningsmiddel. Det er laget av frøene som sitter inni fruktbelgene fra johannesbrødtreet (*Ceratonia siliqua*), som dyrkes i landene rundt Middelhavet. 

Johannesbrødkjernemel (forkortes ofte til jbkm i en del blogger og forum rundt omkring på nettet), passer godt i glutenfri matlaging. Det smaker ingenting, men gjør supper og sauser tykkere og gir bedre konsistens til brød og annet bakverk laget av glutenfritt mel. Det trengs ofte kun en liten mengde for å få bedre sammenbinding og saftigere, glutenfrie bakverk.

Johannesbrødtreet fikk navnet sitt etter den bibelske personen Johannes Døperen, som skal ha hatt fruktbelgene fra dette treet som eneste føde under sitt opphold i ørkenen. 

Johannesbrødbelgene er ca. 20 cm lange, læraktige frukter som inneholder 12-16 ertestore frø. Av belgene lages for øvrig et annet spesialprodukt: Carobpulver (smaker som kakao, men uten stimulerende innholdsstoffer).

Referanser
----------

1. ↑  «Johannesbrødkjernemel (E410) - eStoffer.no». *www.estoffer.no* **(engelsk)**. Besøkt 31. mars 2021.

|  |  |
| --- | --- |
| Oppslagsverk/autoritetsdata | Store norske leksikon
 |
Metula med Hebron i bakgrunnen
**Metula** eller **Metulla** (hebraisk: מְטֻלָּה) er en nordisraelsk grenselandsby på grensen mot Libanon med 1600 innbyggere. Mellom Metullah og Kfar Kila på libanesisk side lå den israelske grensestasjonen Fatimah, og grenseområdet med kallenavnet på israelsk side «Det gode gjerdet» *(The Good Fence)*.

Byen ligger knapt ti kilometer nord for Kiryat Shemona. Øst for elven flyter Iyyon, en bielv til Hasbani; ikke så langt bortet er fjellet Hermon.

Skøytelek i Canada Center.
Byen ble grunnlagt i 1896 av baron Edmond de Rothschild, som hadde kjhøpt grunnen fra den libanesiske kristne Jabur Bek Junbalat. Målet med bosettingen var å gi et nytt hjem til jøder som var blitt fordrevet fra Østeuropa. Det økononiske grunnlaget for småbyen er frukt, vin, korn og kvegdrift, og likeså er turismen viktig.

Metulla er kjent for sitt *Canada Center* for issport. 
Metulla mange fremmedarbeidere fra Thailand, selv om stedet tradisjonelt har hatt mange ansatte fra libanesisk side av grensen.

Eksterne lenker
---------------

* Radio Norge: Blue Beret nr 2 (januar), 1986

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Bestått **kjentmannsprøve** er et tegn på at en sjåfør har en viss basiskunnskap (lokalkunnskap) om hvor adresser og/eller steder befinner seg, i et begrenset geografisk område (løyvedistrikt). Hensikten er å sikre at kunden blir fraktet korteste (rimeligste) vei, slik at prisen på oppdraget blir så minimal som mulig.

Kjentmannsprøve kan være påkrevd i flere sammenhenger, spesielt innen transportnæringen. For å kunne føre en drosje i et bestemt løyveområde kan kjentmannsprøve være påkrevd, men ikke alltid. Krav om kjentmannsprøve bestemmes i slike tilfeller av drosjesentralen i det aktuelle løyvedistriktet eller av det lokale politiet. Dersom det er drosjesentralen som krever kjentmannsprøve, kan det være at drosjer tilsluttet en annen sentral i det samme løyveområdet operer uten krav til kjentmannsprøve. Dersom det er politiet som krever kjentmannsprøve må alle sjåfører som opererer drosjer ha bestått kjentmannsprøve i det aktuelle løyvedistriktet. I drosjenæringen påføres bestått kjentmannsprøve den enkelte sjåførs kjøreseddel.

Krav til kjentmannsprøve i Oslo og Akershus-delen av Viken er opphevet i forbindelse med de nye bestemmelsene i yrkestransportloven som trådte i kraft 1. juli 2020.

Se også
-------

* Drosje
* Kjøreseddel

Referanser
----------

1. ↑  Riaz, Wasim (24. oktober 2019). «Slutt på krav om kjentmannsprøve for å kjøre taxi i Oslo og Akershus». *Aftenposten*. Besøkt 6. januar 2020.